Lolland-Falsters Stifts-Tidende, 1842-03-31
Det Kongl. Rentekammer har tilstillet Landhuusholdnings-Selskabet til Betænkning et til Collegiet indkommet Andragende betræffende det Offentliges Medvirkning til Fiskeriernes Fremme her i Landet. - J sin Svarskrivelse yttrede Selskabet blandt andet Følgende: Naar man betragter den i de sildigere Aar opstaaede Virksomhed med Hensyn til Sildefiskeri og Sildens Behandling, maa det tillige erindres, at den første Jmpuls hertil vel er givet fra Regjeringens Side, men ad en meget privat Vei, ikke ved Privilegier og Concessioner. kort Tid er en god Begyndelse gjort og Sagen er endnu i en jevn Fremgang. Vel have de sidste Aar, saaledes som i Andragendet bemærket, ikke været saa heldige som nogle foregaaende; men deraf kan intet sluttes for de tilkommende Aar. Næsten alle de Salteri-Anlæg, som i de sidstforløbne Aar ere udførte, have betalt sig uagtet de ikke gunstige Omstændigheder, og kunne, som ved alle saadanne Establissementer i Udlandet er Tilfældet, paa eengang ved heldige Conjuncturer skaffe betydelig Fordeel. Naar man derhos betragter, hvorledes Sagen er sat i Gang, da maa det vist indrømmes, at den er greben an paa den fornuftigste Maade. Der viste sig nu og da stærkt Sildesøg, men Fiskerne havde ikke Opfordring nok til at anvende al Kraft, for at fange Silden i Mængde. - Tildeels efter den Tilskyndelse, som underhaanden blev given efter Foranstaltning fra Regjeringens Side, fandt enkelte Mænd sig opfordrede til at anlægge Salte rier. Følgen af den sikkrede Afsætning for den ny fangede Sild viste sig strax, og Exemplet alene virkede. Det er saaledes ene Salteriet ved Lynæs, som har foranlediget, at Fiskerleierne under Frederiksværks Gods, der i 1833 kun havde 4 Baade med 80 Næringer og 2 Bundgarn, i 1840 havde 29 Baade med 1177 Næringer og 2 Bundgarn. Salteriet ved Havnemark ved Kallundborg) er eneste Aarsag til det udstrakte og vellykkede BundgarnsAnlæg fra Aaret 1840 ved Samsø og nærmeste Aarsag til Udvidelsen af Fiskeriet paa Samss. At lignende Anlæg paa andre Steder vilde have lignende Virkninger, er rimeligt; men det sees ikke, hvad der i den Henseende skulde kunne gjøres fra Regjeringens Side. Ved Gave eller Laan at understøtte Entrepreneurer, som selv ingen Midler have, er i alt Fald aldeles utilraadeligt. - Hvad Torskefiskeriet angaaer, da er det bekjendt, at vore Kystfarvande, især nogle Steder, ere meget rige paa Torsk, at der have været mange Planer og halve Forsøg iværksatte til Torskefiskeri, men alt er strandet paa Ukyndighed og Mangel paa Capitaler. Erfaringen har udentvivl viist, at det ikke er vanskeligt at fiske Torsken, men at behandle den tilbørligt. Havde man en nøiagtig Kundskab om den bedste Behandling af Torsken, afpasset efter de locale Forhold, da er der neppe Tvivl om, at et velindrettet privat Establissement i denne Hensigt vilde kunne betale sig. Den bedste Plads for et saadant vilde maaskee være paa Nordvestkysten af Jylland, der er saa nær ved en af Nordsøens bedste Fiskepladser. - Opmaaling af de vigtigste Fiske pladser behøves neppe førend man erfarer, hvorvidt de ville blive benyttede. At anstille den foreslaaede Undersøgelse langs alle Danmarks Kyster, lig den, der allerede er skeet langs Øresunds nordpaa, vilde formeentligen blive for bekosteligt, ligesom det neppe er nødvendigt. - Den foreslaaede Bistand fra Regjeringens Side til Fiskeriernes Fremme paa enkelte Steder og under særegne Omstændigheder, kunde udentvivl bedst ydes paa samme Maade som hidtil ved Hjælp af den under det Kongelige Rentekammers Bestyrelse dertil anlagte Fond. Jdet der fordres Sikkerhed for de Udlaan, som derfra bevilges til Fiskeredskabers Anskaffelse, haves dog nogen Betryggelse for Laanenes hensigtsmæssige Anvendelse. Det var imidlertid ønskeligt, om der gaves Leilighed til, paa denne Maade at fremhjælpe Sagen i videre Omfang og især til større Foretagender i den omhandlede Retning, end hidtil er skeet. (Af Landh. Selsk. Aarsberetn.)